62020CO0113_INF
Sklep Sodišča (šesti senat) z dne 1. oktobra 2020 –Slovenský plynárenský priemysel
(Zadeva C-113/20)
„Predhodno odločanje – Člen 99 Poslovnika Sodišča – Direktiva 90/435/EGS – Skupen sistem obdavčitve matičnih družb in odvisnih družb iz različnih držav članic – Področje uporabe ratione temporis – Davek od dohodkov za obdobje pred pristopom države članice k Evropski uniji – Odločba o odmeri davka, izdana po datumu pristopa“
Vprašanja za predhodno odločanje – Pristojnost Sodišča – Meje – Razlaga direktive Unije o skupnem sistemu obdavčitve matičnih družb in odvisnih družb iz različnih držav članic – Izterjava neplačanega davka od dohodkov za obdobje pred pristopom države članice k Evropski uniji – Odločba o odmeri davka, izdana po datumu pristopa – Izključitev
(Člen 267 PDEU; Direktiva Sveta 90/435)
(Glej točke 25, 30 in 31 ter izrek.)
Izrek
Direktiva Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic se ne uporablja v položaju, v katerem davčni organ države članice davek od dohodkov, ki ni bil pobran v davčnem letu pred pristopom te države članice k Evropski uniji, davčnemu zavezancu pobere na podlagi odločbe o odmeri davka, ki je bila izdana po tem pristopu.